
PANEVĖŽIO MIESTO SAVIVALDYBĖS TARYBA

SPRENDIMAS
DĖL ATLYGINIMO UŽ VAIKŲ, UGDOMŲ PAGAL IKIMOKYKLINIO IR PRIEŠMOKYKLINIO UGDYMO PROGRAMAS, IŠLAIKYMĄ SAVIVALDYBĖS IKIMOKYKLINIO UGDYMO MOKYKLOSE NUSTATYMO TVARKOS APRAŠO, PATVIRTINTO SAVIVALDYBĖS TARYBOS 2014 M. SPALIO 23 D. SPRENDIMU 
NR. 1-312, PAKEITIMO

Panevėžys

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos švietimo įstatymo 70 straipsnio 11 dalimi ir atsižvelgdama į Panevėžio miesto savivaldybės administracijos centralizuoto vidaus audito skyriaus 2019 m. gruodžio 19 d. ataskaitą „Ikimokyklinio ugdymo įstaigų surenkamų lėšų įstaigos reikmėms panaudojimo vertinimas“ 
Nr. VAT-10(24.7), Panevėžio miesto savivaldybės taryba n u s p r e n d ž i a:
1. Pakeisti Atlyginimo už vaikų, ugdomų pagal ikimokyklinio ir priešmokyklinio ugdymo programas, išlaikymą savivaldybės ikimokyklinio ugdymo mokyklose nustatymo tvarkos aprašą, patvirtintą Panevėžio miesto savivaldybės tarybos 2014 m. spalio 23 d. sprendimu Nr. 1-312 „Dėl Atlyginimo už vaikų, ugdomų pagal ikimokyklinio ir priešmokyklinio ugdymo programas, išlaikymą savivaldybės ikimokyklinio ugdymo mokyklose nustatymo tvarkos aprašo patvirtinimo ir Savivaldybės tarybos 2013 m. balandžio 23 d. sprendimo Nr. 1-128 „Dėl Atlyginimo už vaikų, ugdomų pagal ikimokyklinio ir priešmokyklinio ugdymo programas, išlaikymą savivaldybės ikimokyklinio ugdymo mokyklose nustatymo tvarkos aprašo patvirtinimo“ 1 punkto pripažinimo netekusiu galios“, taip:
1.1. papildyti 5.1 papunkčiu ir jį išdėstyti taip:
„5.1. Mokesčio paskirstymo, panaudojimo ir atskaitomybės tvarką nustato Savivaldybės administracijos direktorius.“;
1.2. papildyti 9.1 papunkčiu ir jį išdėstyti taip:
„9.1. Mokesčio nemoka tėvai (globėjai), kurių vaikai ugdomi pagal priešmokyklinio ugdymo programas ne ilgiau kaip 4 val. per dieną (arba 20 val. per savaitę) ir nesinaudoja kitomis teikiamomis paslaugomis.“.
2. Nustatyti, kad šio sprendimo 1.2 papunktis įsigalioja 2020 m. rugsėjo 1 d.


Savivaldybės meras	    Rytis Mykolas Račkauskas

